**Növénynevek**

Játék

A gyerekek körben állnak és az a feladat, hogy mindenkinek ki kell találnia a saját vezetékneve helyett egy növényes virágnevet, amit úgy kell megalkotniuk, hogy a vezetéknevük kezdőbetűjével kell kezdődnie, a keresztnevük pedig marad változatlan.

Pl. Kovács Kitti – Kamilla Kitti, Szabó Ágota- Százszorszép Ágota stb.

Ha mindenki kitalált magának egy nevet, akkor a játékvezető (pedagógus) labdát ad körbe és minden gyereknek ki kell mondania a saját új növényes nevét. Ezután kezdődik a bemelegítő játék, a játékvezető össze-vissza dobálja a labdát, és aki elkapja, annak a növényes nevét kell kimondania a többieknek. Ezt követően még tovább nehezíthető a játék úgy, hogy egymásnak dobálják a gyerekek a labdát, és aki dobta annak kell megmondania annak a nevét, aki elkapta a labdát. Ha valaki nem tudja megmondani a társának a nevét az, kieshet a játékból.

(Ezt a játékot lehet tovább variálni, tetszőleges módon. Felhasználható tanórákon, kirándulásokon, foglalkozásokon, erdei iskolában stb.)